26/09/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
Resolución pola que se aproba a concesión definitiva das axudas á consolidación e ao fortalecemento do tecido empresarial da provincia a través do apoio á realización de actividades e/ou actuacións (PEL-Emprende Actividades 2018)

Primeiro.- Mediante Resolución de Presidencia número 9135 con data 14 de marzo do 2018, publicada no BOP número 55 do 21 de marzo de 2018 aprobáronse as bases reguladoras da convocatoria de axudas á consolidación e fortalecimento do tecido empresarial nos concellos da provincia da Coruña a través do apoio á realización de actividades e/ou actuacións no desenvolvemento da iniciativa empresarial. (PEL EMPRENDE ACTIVIDADES 2018) Segundo.- A convocatoria foi publicada no BOP número 63 do 4 de abril de 2018 e o prazo de presentación de solicitudes rematou o 26 de abril de 2018 ás 14:00 horas. A totalidade das solicitudes propostas para concesión referidas neste informe presentáronse dentro do prazo establecido na convocatoria e cumpren cos requisitos establecidos nela. Terceiro.- Mediante Resolución de Presidencia número 26715 con data do 7 de agosto de 2018, e segundo o establecido no artigo 19.2 da Lei 9/2007, de 13 de xuño, de subvencións de Galicia e a Base 9. Valoración das solicitudes, das Bases Reguladoras destas axudas, noméanse as persoas membro dunha Comision Avaliadora das solicitudes de subvencions correspondentes á convocatoria, có obxectivo de establecer unha orde de prelación entre as solicitudes presentadas que reunían os requisitos establecidos de acordo aos baremos publicados nas bases, xa que o crédito consignado na convocatoria é insuficiente para sufragar todas as axudas solicitadas, Cuarto.- A totalidade das solicitudes propostas para concesión con cargo a esta convocatoria considéranse correctas e axustadas aos termos e requisitos das Bases destas axudas, e as cantidades a asignar tamén se corresponden cos criterios de asignación definidos nas Bases Reguladoras. Quinto.- Na partida orzamentaria 0510/24100/479 do orzamento xeral desta Deputación para o exercicio 2018 existe consignación orzamentaria para facer fronte á concesión das subvencións propostas. Vistos o informe do Servizo de Promoción Económica, Turismo e Emprego e o informe do Servizo de Fiscalización.1º.- Denegar a concesión das subvencións ás entidades que figuran no Anexo 1, polos motivos que se indican.2º.- Aprobar a concesión das subvencións ás entidades que se relacionan no Anexo 2, polos importes que se indican.3º.- Dispor o gasto das subvencións concedidas con cargo á seguinte aplicación orzamentaria: 0510/24100/479, fase A, referencia nº 22018003120, operación nº 220180029462, importe: 516.873,640 € dun límite de crédito dispoñible de 520.000,00€ 4º.- Publicar a presente resolución no Boletín Oficial da Provincia, co que se entenderá notificada ás interesadas, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. Número de solicitudes descartadas 162 Número de solicitudes concedidas 120 A Coruña, 21 de setembro de 2018 O PRESIDENTE, O SECRETARIO, Valentín González Formoso José Luis Almau Supervía